《迎晖亭》
宋代·巩丰

我来将值日午时，千峰照耀碧玻璃。
集贤村前俯列屋，宝林木石呈幽姿。
人言可比双径雄，胜处乃在阿堵中。
崇岗层嶂屹亭在，似约老眼来窥东。
日出乌鸟飞，日入牛羊下。
再游当与夸父期，不用山僧远迎迓。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。